મુંબઈઃ વિરાટ કોહલી આંતરરાષ્ટ્રીય કરિયરમાં ભલે શાનદાર ફોર્મમાં રમી રહ્યો હોય, પરંતુ ઈંગ્લેન્ડના ફાસ્ટ બોલર જેમ્સ એન્ડરસને તેના પર કટાક્ષ કરતાં કહ્યું કે, ”જો ભારતીય કેપ્ટનની ટેકનિકલ ખામીઓ ઉઘાડી ના પડી રહી હોય તો તેનું કારણ અનુકૂળ ભારતીય પીચ છે, જેમાં ગતિ અને મૂવમેન્ટની ખામી છે.” એન્ડરસને ૨૦૧૪માં રમાયેલી શ્રેણી દરમિયાન કોહલીને ઘણો પરેશાન કર્યો હતો. એ શ્રેણીમાં વિરાટ ઓફ સાઇડની બહાર જતાં બોલ પર સતત આઉટ થઈ રહ્યો હતો. વર્તમાન શ્રેણીમાં જોકે ૬૦૦થી વધુ રન ફટકારીને કોહલીએ અંગ્રેજ ખેલાડીઓને વામણા સાબિત કરી દીધા છે.